als_Latn dik_Latn sag_Latn
(Skandal)Një deklaratë të fortë ka lëshuar sot presidenti i zgjedhur Ilir Meta ku tha se do të armatosë popullin, nëse policia dhe prokuroria nuk zbardhin plotësisht rrahjen e militantit të LSI-së në Raboshtë të Lezhës.
Për këtë akt dhune, LSI akuzoi PS duke thënë se kanë qënë militantët e Rilindjes ata që dhunuan Gjovalin Gjinin.
Kjo ka bërë që kryeparlamentari, njëkohësisht presidenti i zgjedhur Ilir Meta, të zhvishet nga kostumi i ‘qetësisë dhe dashurisë’ dhe të kërkojë armatosjen e popullit.
Kjo është një deklaratë e fortë, e bërë një javë përpara zgjedhjeve të përgjithshme.
Këto deklarata, të bëra në kohë fushate, sidomos në një qark problematik si Lezha, mund të sjellë pasoja të rënda për qytetarët.
Në qarkun e Lezhës, një komisioner i LSI-së, mbeti i vrarë në 2013 pas një konflikti politik.
A do të ketë sërish viktima? Kjo nuk dihet, por deklarata e Metës ku tha se policia duhet të lidhë këto zagarë, ose do të armatosë popullin, nuk sjellin gjë tjetër veçse konflikt dhe përplasje.
Armatimi i popullit, u kërkua para një viti edhe nga ish-kryeministri Sali Berisha.
Gjatë fjalës së tij në Kuvend, Berisha kërkoi mosbindje civile dhe tha se në këto kushte kur krimi është rritur, duhet që populli të armatoset.
‘Unë kam një kërkesë sot për shqiptarët, u bëj thirrje për sigurinë e tyre të armatosen, të sigurojnë armë për të mbrojtur veten, vatrat, pasuritë e tyre sepse nuk kanë asnjë siguri. Ju bëj thirrje të armatosen.’-deklaroi Berisha në prill të 2016.
Në atë kohë, kur gazetarët e pyetën Metën për deklaratën e Berishës, ai qeshi dhe tha se Reforma e Drejtësisë do të mbrojë shqiptarët.
‘’Mendoj që miratimi i Reformës në Drejtësi absolutisht do të japë një mundësi të jashtëzakonshme për zbatimin e ligjit në vendin tonë siç e dëshirojnë qytetarët e tij’’-deklaroi Meta pas thirrjes së Berishës për armatosje.
Por pse ndryshoi qëndrim Meta? A nuk do mbrojë reforma e drejtësisë, shqiptarët edhe në thirrjen e tij, që ësthë e njëjtë si ajo e Berishës?
Duket se Meta është hedhur në sulm, duke kërkuar edhe ‘luftë civile’ pas paktit Rama-Basha. Meta ka harruar qetësinë dhe dashurinë dhe është drejtuar tek armët.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn